EkBass/fiwiki-20250220-pages-articles huggingface dataset:
Facundo Guichón

Facundo Geremias Guichón Sisto (s. 8. helmikuuta 1991 Florida, Uruguay) on uruguaylainen jalkapalloilija. Pelipaikaltaan hän on keskikenttäpelaaja. Guichón edusti kaudella 2017 Suomen Veikkausliigassa Seinäjoen Jalkapallokerhoa. Guichón aloitti ammattilaisuransa Peñarolissa, jossa hän pelasi kuusi Uruguayn Primera Divisiónin ottelua vuonna 2011. Kaudella 2012–2013 Guichón pelasi 12 Uruguayn pääsarjaottelua lainalla Racingissa ja seuraavalla kaudella 11 ottelua toisessa pääsarjaseurassa El Tanque Sisleyssä niin ikään lainalla. Kesällä 2014 Guichón siirtyi Peñarolista Espanjaan, Segunda Divisiónissa pelaavaan Alcorcóniin. Hän pelasi kauden 2014–2015 aikana seurassa 32 sarjaottelua, joista 28 avauskokoonpanossa. Seuraavaksi kaudeksi Guichón siirtyi samassa sarjassa pelaavaan Alavésiin. Hän pelasi 30 sarjaottelua, joista yhdeksän avauskokoonpanossa, kun Alavés saavutti Segunda Divisiónin voiton ja nousun Espanjan pääsarjatasolle. Guichón pysyi kuitenkin Segunda Divisiónissa ja vaihtoi seuraa jälleen kesällä 2016 siirtyen UCAM Murciaan. Hän pelasi seurassa syyskauden ja viisi sarjaottelua. Maaliskuussa 2017 Guichón teki sopimuksen Veikkausliigassa pelaavan Seinäjoen Jalkapallokerhon kanssa. == Lähteet == Luokka:Uruguaylaiset jalkapalloilijat Luokka:Vuonna 1991 syntyneet Luokka:Elävät henkilöt
Heinkel P.1080

Heinkel P.1080 oli saksalaisen Heinkel Flugzeugwerken kehittämä kaksimoottorinen yksipaikkainen suihkuhävittäjä. == Historia == Konetyypin kehitys käynnistyi vuoden 1945 alulla, mutta se kehitettiin todennäköisesti loppuun vasta sodan jälkeen yhdysvaltalaismiehittäjien valvonnassa. Yhtään konetta ei kuitenkaan rakennettu. P.1080.01-malli olisi ollut yksipaikkainen peräsimetön suihkuhävittäjä, jonka voimalaitteeksi kaavailtiin kahta siiven tyviin asennettua Eugen Sängerin suunnittelemaa ramjet-moottoria, joissa olisi ollut halkaisijaltaan 1,5 metrinen polttokammio. 8,5 metriä pitkät, kooltaan huomattavan suuret moottorit määrittivät pitkälti koko koneen mitat.Ryś 2004, s. 16-17 Ramjet-moottoreiden käynnistys ei ollut mahdollista matalissa lentonopeuksissa, minkä seurauksena P.1080:n lentoonlähtö olisi tehty neljän RATO-raketin avulla, jotka olisivat kiihdyttäneet koneen nopeuteen, jossa ramjet-voimalaitteet voitaisiin käynnistää. Koneen lyhyen rungon peräosaan oli sijoitettu sivuperäsin, ja laskutelineenä toimi rungon alle kiinnittynyt laskeutumissuksi. Aseistukseksi kaavailtiin kahta eturungon alaosaan kiinteästi asennettua 30 millimetrinRyś 2004, s. 11 MK 108 -tykkiä. == Tekniset tiedot == == Lähteet == * === Viitteet === P.1080 Luokka:Saksalaiset hävittäjälentokoneet Luokka:1940-luvun hävittäjälentokoneet Luokka:Saksalaiset lentokoneprojektit, 1939–1945
Haribongo

Haribongo (myös Haribomo) on Nigerjoen entinen tulvajärvi Malissa. Se sijaitsi Timbuktun alueen Gourma-Rharousin piirissä Garoujärven koillispuolella. Nuolenkärjen muotoisen Haribongon pituus oli 25 ja leveys neljä kilometriä. Siihen johti kymmenen kilometriä pitkä Hazabab-niminen kanava Garoun yhteyteen kuuluneesta Titolaouenjärvestä.Monographie, s. 15. Järven pinta-ala oli laajimmillaan 55 neliökilometriä, vesimäärä enimmillään 290 miljoonaa kuutiometriä ja suurin syvyys 11,5 metriä. Haribongo ja Kabongo olivat Nigerjoesta kauimpana sijainneet tulvajärvet. Ne täyttyivät korkeintaan kahdeksaksi tai kymmeneksi vuodeksi ja pysyivät kuivina jopa 15–30 vuoden ajan.Monographie, s. 17. Haribongo täyttyi viimeksi vuosien 1955–1956 tulvien aikana. Vesi pysyi korkealla vuoteen 1967 saakka, mutta vuoden 1972 jälkeen järvi kuivui kokonaan. Haribongon kuivuminen hävitti kalastuselinkeinon ja vaikeutti maanviljelyä ja karjanhoitoa, minkä johdosta monet seudun asukkaista joutuivat muuttamaan maan muihin osiin. ==Lähteet== * ===Viitteet=== Luokka:Malin järvet Luokka:Nigerin vesistö
Liitutaulun raapimisääni

Liitutaulun raapimisääni on ääni, joka syntyy kun liitutaulua raapaistaan kynnellä tai muulla terävällä, etenkin metallisella esineellä. Tämä ääni on yleisesti tiedetty erittäin ärsyttäväksi useimpien ihmisten mielestä. Kölnissä toimivan media- ja kommunikaatiokorkeakoulun professorin Michael Oehlerin mukaan ihmiset ovat ikään kuin ennaltamäärättyjä inhoamaan kynsien ääntä liitutaulua vasten. Vuoden 2011 tutkimuksessa Oehler ja Christoph Reuter esittivät hypoteesin, jonka mukaan äänen epämiellyttävyyden aiheuttaa ihmisen korvakäytävän muodon akustinen resonanssi, joka vahvistaa tiettyjä taajuuksia, varsinkin välillä 2 000–4 000 Hz, niin paljon että tämä aiheuttaa fyysistä kipua. Nämä tutkimustulokset esitettiin Acoustical Society of American konferenssissa ja tukivat aikaisempaa vuoden 1986 tutkimusta, jonka teki Vanderbiltin yliopiston psykologi Randolph Blake kollegoineen. He huomasivat, että kynsien ääni liitutaululla ärsytti ihmisiä, vaikka äänen korkeimmat (kimeimmät) taajuudet suodatettaisiin pois. Tämän psykoakustiikan alan tutkimustyön ansiosta Blakelle myönnettiin vuoden 2006 Ig Nobel -palkinto. == Lähteet == Luokka:Akustiikka Luokka:Kuuloaisti
Nanolapsi

Nanolapset tai nanoputit (vrt. lilliputit) on joukko orgaanisia yhdisteitä, joiden rakennekaava muistuttaa ihmistä esittävää tikku-ukkoa. James Tour kollegoineen Ricen yliopistossa syntetisoi tällaisia molekyylejä ensimmäisenä vuonna 2003 osana kemian opetusohjelmaa nuorille opiskelijoille. Yhdisteet koostuvat tyypillisesti kahdesta bentseeni-renkaasta, joita yhdistää muutaman hiiliatomin muodostama "vartalo". Hahmon "kädet" ja "jalat" muodostuvat neljästä asetyleeni-ryhmästä joihin on liittynyt alkyyli niiden päissä. Nanolapsen "pää" taas on 1,3-dioksolaani-rengas. == Nanolapsen valmistaminen == == Katso myös == *Nanoauto == Lähteet == == Aiheesta muualla == *PubChem: 2-(2,5-Di(3,3-dimethyl-1-butynyl)-4-(3,5-di(1-pentynyl)phenylethynyl)phenyl)-1,3-dioxolane Luokka:Orgaaniset yhdisteet
MobyGames

MobyGames on vuonna 1999 perustettu videopelien luetteloimiseen keskittynyt verkkosivusto. Sisältöä lisätään palveluun vapaaehtoisvoimin. Muutokset voidaan jäljittää nimettyihin tunnuksiin. Muutokset on hyväksyttävä ennen niiden esittämistä. Blue Flame Labs on ostanut palvelun vuonna 2013 GameFly:lta, joka oli ostanut palvelun vuonna 2010. Vuonna 2022 Atari SA osti palvelun. Huomattavaa on, että sivustolla pelit nimetään ensisijaisesti yhdysvaltalaisen julkaisunimen mukaan, joka voi olla eri kuin Euroopassa käytetty nimi. == Katso myös == * Killer List of Videogames == Lähteet == Luokka:Videopelisivustot Luokka:Verkkotietokannat
Sakari Tuomola

Jouko Sakari Tuomola (27. toukokuuta 1942 Lempäälä – 11. huhtikuuta 2016 Ikaalinen) oli Ikaalisten pitkäaikainen kunnan-, kauppalan- ja kaupunginjohtaja. Koulutukseltaan Tuomola oli yhteiskuntatieteiden maisteri. Ennen tuloaan Ikaalisten kunnanjohtajaksi vuonna 1971 Tuomola työskenteli Miehikkälän kunnansihteerinä vuosina 1967–1968 sekä Puumalan kunnanjohtajana 1969–1970. Ikaalisissa hänen virkanimikkeensä oli aluksi kunnanjohtaja, vuosina 1972–1976 kauppalanjohtaja ja vuodesta 1977 alkaen kaupunginjohtaja.. Tuomola jäi eläkkeelle vuonna 2003. Kaupunginjohtajan virkatehtävien ohella hän oli Turun ja Porin läänin urheilulautakunnan sekä koulusuunnittelulautakunnan jäsen vuodesta 1974 lähtien, Pirkanmaan kasvatusneuvolan liittohallituksen ja liittovaltuuston varapuheenjohtaja vuodesta 1973 lähtien, Ylisen keskuslaitoksen liittovaltuuston varapuheenjohtaja 1973 lähtien sekä Pirkanmaan matkailulautakunnan puheenjohtaja 1977 lähtien. == Lähteet == Luokka:Ikaalisten kunnan-, kauppalan- ja kaupunginjohtajat Luokka:Puumalan kunnanjohtajat Luokka:Vuonna 1942 syntyneet Luokka:Vuonna 2016 kuolleet
GT Legends

GT Legends on SimBinin ajopeli, joka on julkaistu vuonna 2005 euroopassa. Pelissä kilpaillaan pääasiassa 60- ja 70-lukujen autoilla rata-ajossa. == Arvioita == GameSpot antoi pelille arvosanan 8.5/10 arvostelussaan. == Lähteet == == Aiheesta muualla == * Luokka:Ajopelit Luokka:Vuoden 2005 videopelit Luokka:Windows-pelit Luokka:Ajosimulaattorit
Kulkuneuvosimulaattori

Kulkuneuvosimulaattori on videopelien lajityyppi, jossa käyttäjälle pyritään antamaan mahdollisimman realistinen toteutus jonkin kulkuneuvon käsittelystä. Kulkuneuvoja ovat usein autot, junat ja lentokoneet. Kulkuneuvosimulaattori voidaan luokitella simulaatiopelien alatyyppinä. Kulkuneuvosimulaattorilla voidaan tarkoittaa myös koulutus- ja tutkimuskäyttöön tarkoitettu ajosimulaattoria tai lentosimulaattoria. Luokka:Videopelien lajityypit Luokka:Simulaatiopelit
Pehrman

Pehrman voi tarkoittaa: * Frans Pehrman (1896–1974), suomalainen kuvanveistäjä * Gunnar Pehrman (1895–1980), suomalainen geologi ja professori * Katja Pehrman, suomalainen diplomaatti Luokka:Sukunimet
Alppien suojelua koskeva yleissopimus

Alppien suojelua koskeva yleissopimus (, , , , ) on Euroopan unionin ja kahdeksan alppimaan yhteinen sopimus Alppien suojelusta. EU ja seitsemän valtiota, Italia, Itävalta, Liechtenstein, Ranska, Saksa, Slovenia ja Sveitsi, tekivät päätöksen sopimuksesta vuonna 1991. Sopimusta on sovellettu vuodesta 1996 alkaen. Yhdeksäntenä osapuolena Monaco liittyi sopimukseen vuonna 1997. == Lähteet == * === Viitteet === Luokka:Ympäristösopimukset Luokka:Luonnonsuojelu Luokka:Ympäristöpolitiikka Luokka:Alpit Luokka:1991
Alcyona Sky

Alcyona Sky on Amoral-kitaristi Ben Varonin projektiyhtye. Yhtyeessä soittaa Benin lisäksi Micko Hell (Denigrate), Jyri Helko (Warmen), sekä Rale Tiiainen (The Black League). == Historia == Amoralille sopimattomien biisien äänittämiseksi syntynyt Alcyona Sky on Varonin mukaan todellakin projekti sanan varsinaisessa merkityksessä. Kun Ben aikanaan pyysi Ralen [Tiiainen], Jyrin [Helko] ja Mickon [Hell] mukaan tähän projektiin, Ben kauppasi sen ajatuksella ”yksi levy, yksi keikka”. Levy tehtiin ja keikkojakin oli peräti kaksi, joten projektin tavoitteet on jo ylitetty. Benille oli vaan tarkeää saada nämä kahdeksan biisiä äänitettyä ja tehdä se parhaiden mahdollisten jätkien kanssa. Nyt kun Amoral laskettiin haudan lepoon, on hyvä aika puhdistaa kaapit julkaisemattomasta musiikista ennen täysin uusien kuvioiden käynnistämistä Benin mielestä. On suoraan sanottuna todella virkistävää, ettei Alcyona Skyn kohdalla tarvitse miettiä perinteiseen ”bändiarkeen” liittyviä asioita, kuten somekamppiksia, treeniaikatauluja tai oheistuotteita Benin mielestä. Ainahan soittohommissa musiikki on se pääjuttu, mutta tässä se on ainoa juttu.http://www.soundi.fi/uutiset/amoral-kitaristin-alcyona-sky-levy- seka-debyytti-etta-jaahyvaiset-hyva-aika-puhdistaa-kaapit-uusien-kuvioiden- kaynnistamista/ == Lähteet == Luokka:Suomalaiset progressiiviset metalliyhtyeet
Garou (järvi)

Garou on Nigerjoen tulvajärvi Malissa. Se sijaitsee Nigerin sisämaasuiston itäreunalla Timbuktun alueen Gourma-Rharousin piirissä. Garou koostuu neljästä hiekkadyynien erottamasta järvestä, jotka ovat Garoun lisäksi Gakore ja Tinguere pääjärven eteläpuolella ja Titolaouen sen itäpuolella. Garouta ruokkii Nigerin sivuhaarasta Bara-Issasta itään johtava kanava. Garousta johtaa lyhyt ja leveä kanava Gakoreen, joka puolestaan on yhteydessä Tinguereen. Voimakkaiden tulvien aikaan Gakoreen on virrannut vettä myös etelän Dôjärvestä tulevaa kanavaa pitkin. Garoun itänurkasta on yhteys Titolaoueniin, josta johtavat kanavat tulva-alueen reunalla sijaitseviin Haribongoon ja Kabongoon.Monographie, s. 14–15. Garoun pituus on 30 ja leveys kahdesta neljään kilometriäMonographie, s. 14.. Neljän järven yhteispinta-ala on suurimmillaan 160 neliökilometriä, vesimäärä enimmillään 775 miljoonaa kuutiometriä ja suurin syvyys 8,5–9 metriä. Nigerjoen tulvien heikennyttyä 1970-luvun alussa Garou on ollut pitkän aikaa kokonaan kuivana. Järvi on saanut vettä vain poikkeuksellisina tulvavuosina kuten 1999–2000 ja 2003. Garoun etelärannalla sijaitsee Haribomon kunnan keskuskylä Daka Fifo. ==Lähteet== * ===Viitteet=== Luokka:Malin järvet Luokka:Nigerin vesistö
Valmet Sniper

Valmet Sniper on VALMET Oy Tourulan asetehtaan suunnittelema kolmisulkuinen pulttilukkoinen tarkkuuskivääri kal 7,62x51 vuodelta 1985. Aseen lukko suunniteltiin laajaa kaliiperivalikoimaa varten .308 kaliiperista ylöpäin. Aseessa on takomalla valmistettu lukonkehys ja lukon kolme ohjausuraa sekä VALMET Suomen Leijonan laukaisulaitteesta kehitetty tarkkuuslaukaisulaite. Aseen jatkokehitelmänä oli monikäyttöinen ja vaihdettavalla/irrotettavalla tukilla varustettu monikäyttöluodikkoAseuunnittelua Suomessa ISBN 951-97543-3-4 sivu 143, patentti 72807Patenttijulkaisu 72807 (21.05.86 ) Keksijä Timo Juhani Hyytinen , jonka mukaan aseen keskirunkoon eli kehtoon on vaihdettavissa eri tukki- ja piippukokoonpanoja kevyestä metsästysluodikosta raskaisiin tarkkuuskivääreihin. VALMET Oy Tourulan asetehtaan oli tarkoitus tulla näillä ratkaisuilla kiväärimarkkinoille. Aseesta tehtiin koesarjat kahta mallia, suujarrulla ja etutuilla varustettu raskaampi malli armeijan tarkka- ampujakäyttöön ja kevyempi rata-asemalli. Sako Oy:n ja VALMETin asetehtaan vuonna 1986 tapahtuneen fuusion myötä Sako Oy yhdisti Valmet Sniperin ja Sako Target –malliston josta syntyi Sako TRG. Vuonna 2012 Pirkan ase kehitti monikäyttöluodikkopatentin mukaisen keskirungolla varustetun Lynx TD12 -mallin ja siitä edelleen Sako M85 -malliin vastaavan ratkaisun, josta Sako Oy muokkasi oman mallin Sako Exige. ==Tekniset tiedot== * Kaliiperi .308 Win * Paino ilman lipasta 5,7 kg * Piipun pituus 720 mm * Lipas 5-9 patruuna * Tukki puuta tai komposiittia * Säädettävä poskituki ja perälevy ==Lähteet== * Asesuunnittelua Suomessa ISBN 951-97543-3-4 * Arma Fennica Vanhat aseet 3 ISBN 951-98371-9-1 == Aiheesta muualla == * TRG Sakon sivustolla * SAKO TRG M10 Luokka:Tarkkuuskiväärit Luokka:Seulonnan keskeiset artikkelit
Mattarin metroasema

Mattar on Singaporen Mass Rapid Transit -metrojärjestelmän asema Mattar Roadilla Geylangissa Singaporen keskisellä suuralueella. Se avattiin 21. lokakuuta 2017 osana Downtown Linen itäistä jatketta. == Junat == Pääteasema Ensimmäinen juna Viimeinen juna ma – la su & yleinen vapaa joka päivä Downtown Line DT1 Bukit Panjang 5:58 6:16 0:02 DT35 Expo 6:01 6:21 0:21 == Lähteet == Luokka:Mass Rapid Transitin asemat
Gilbert Baker

Gilbert Baker (2. kesäkuuta 1951 Chanute, Kansas, Yhdysvallat – 30. maaliskuuta 2017 New York City, New York, Yhdysvallat) oli yhdysvaltalainen taiteilija. Baker syntyi Chanutessa, joka oli pieni maalaiskaupunki Kansasissa. Bakerin äiti oli opettaja ja isä oli lakimies. Ennen asepalvelukseen kutsumista Baker vietti vuoden collegessa. Gilbert palveli lääkintämiehenä vuosina 1970–1972. Gilbert suunnitteli ensimmäisen sateenkaarilipun vuonna 1978 San Franciscon Gay Freedom Day -paraatiin, joka pidettiin 25. kesäkuuta 1978 San Franciscossa. Tämän jälkeen hän oli mukana sanfranciscolaisessa lippuyhtiössä, joka tuki Bakerin suunnitelmaa lipun massatuotannosta, mutta myöhemmin hän jätti yhtiön luodakseen uraa taiteen ja designin parissa. == Lähteet == Luokka:Yhdysvaltalaiset taiteilijat Luokka:Vuonna 1951 syntyneet Luokka:Vuonna 2017 kuolleet
Pyhän Marian kirkko (Llanfair-yng-Nghornwy)

Pyhän Marian kirkko () on keskiaikainen kirkko Angleseyn saarella Walesissa. Paikalla on ollut kirkko viimeistään vuonna 1254, jolloin se mainitaan veroluettelossa. Sitä on remontoitu viimeksi 1930-luvulla. Kirkko on Grade I -arvorakennusten rekisterissä. == Lähteet == Luokka:Angleseyn kirkot Luokka:Grade I -luokan rakennukset Angleseyssa Luokka:Kivikirkot
Pääskytien koulu

Pääskytien koulu (ent. Gammelbackan yläaste) on Porvoossa Gammelbackan kaupunginosassa sijaitseva yläkoulu. Koulussa on luokat 7–9 ja oppilaita on 580. Koulun rehtorina toimii Antti Ylöstalo. Koulurakennus on valmistunut vuonna 1977. Koulua on laajennettu vuosina 1983 ja 2007. == Lähteet == == Aiheesta muualla == * Pääskyläntien koulu Porvoon sivuilla * Pääskyläntien koulun peda.net-sivut Luokka:Porvoon peruskoulut
Merenpohja

Merenpohja on veden peittämää maata meren pohjassa. ==Vyöhykkeet== Merenpohjan vyöhykkeitä ovat rannikolta alkaen mannerjalusta, mannerrinne, mannerylänkö, syvänmeren altaat ja syvänmeren haudat. Mannerjalusta käsittää rannikkoalueen, jossa meren syvyys on 0–200 metriä. Mannerjalustan alueella meren pohja on usein muodoltaan kumpuilevaa. Tältä alueelta löytyy öljy- ja mineraaliesiintymiä. Mannerjalustan reunasta laskeutuu noin neljän asteen kulmassa mannerrinne. Se ulottuu alueelle, jossa meren syvyys on 2 500 metriä. Mannerrinteen jälkeen on 100–1000 kilometriä leveä mannerylänkö. Sen jälkeen ovat syvänmeren altaat eli abyssaalivyöhykkeen alueet, jotka ovat yleisimpiä alueita valtameren pohjissa. Niiden syvyys on noin 3 000–6 000 metriä. Merenalaisten vuorten ja ylänköjen erottamia syvänmeren tasankoja peittää valtamerissä tavallisesti ohut mutainen sedimenttikerros. Tasankoja syvemmällä on kapeita syvänmeren hautoja, joista syvimmät ovat yli kymmenen kilometriä syviä. Atlantin keskellä, Intian valtameressä ja eteläisellä Tyynellämerellä sijaitsevat laajat ja lähes yhtenäiset vuoristoketjut, valtamerten keskiselänteet. Keskiselänteiden keskustassa ovat murroslaaksot, uuden basalttisen merenpohjan syntyalueet. Valtamerten keskiselänteiden korkein kohta on usein huomattavasti korkeammalla kuin merenpohja yleensä. Keskiselänteet muodostuvat basalttikivestä ja niiden keskellä on murtumalinjoja. Näiden murtumalinjojen kautta vesimassat pääsevät kulkeutumaan keskiselänteiden yli. Valtamerten pohjissa on yhteensä yli sata vedenalaista kanjonia, mannerjalustan ja mannerrinteen läpi tunkevaa kiilaa. ==Meriekologiset vyöhykkeet== Meriekologisessa tarkoituksessa mannerjalustan rannikkoalueesta käytetään nimitystä litoraalivyöhyke ja hieman rannikkoa kauempana olevasta mannerjalustan alueesta nimitystä sublitoraalivyöhyke. Tällä alueella auringonvalo ulottuu pohjaan asti. Meriekologisessa mielessä mannerrinnettä kutsutaan batyaalivyöhykkeeksi. Kaikkein syvimmät syvänmeren haudat muodostavat hadaalivyöhykkeen, johon luokitellaan yli 6 000 metriä syvemmät alueet. == Lähteet == == Aiheesta muualla == Luokka:Meret
Torvimadot

Naididae on harvasukasmatojen heimo. Aiemmin torvimadot luokiteltiin heimoon Tubificidae ja ketjukaiset heimoon Nadididae, mutta nykyään nämä on yhdistetty samaan heimoon. Tubifex-suvun torvimatoja käytetään usein akvaarioissa kalanruokana. Tšekistä löydettyjä sukupuuttoon kuolleeseen Pronaidites-sukuun kuuluneiden torvimatojen fossiileja on ajoitettu kivihiilikaudelle, 314,6 –311,45 miljoonaa vuotta sitten. == Ulkonäkö ja koko == Useimmat ketjukaiset ovat varsin pieniä harvasukasmatoja, yleensä alle kaksi senttiä pitkiä. Tubifex-suvun torvimadot sen sijaan saattavat kasvaa jopa viisi senttiä pitkiksi. Ne ovat silmättömiä ja veren hemoglobiinista johtuen elävinä usein punaisia. Ketjukaisilla sen sijaan on yleensä kaksi silmää, läpikuultava ruumis ja hemoglobiinitonta verta. Ne lajit, joilla on hemoglobiinia, eivät ole läheskään yhtä voimakkaan punaisia kuin torvimadot. Joillakin lajeilla on myös kärsä. Sukaset ovat järjestäytyneet kimpuiksi, joista yksi pari on vatsapuolella ja selkäpuolella on pari joka jaokkeessa. Selän ensimmäisistä jaokkeista kuitenkin ne yleensä puuttuvat. Etupäässä on useimmilla lajeilla silmätäpliä. == Käyttäytyminen ja elinympäristö == Jotkut ketjukaiset ryömivät pohjassa, kun taas toiset uivat, eivätkä, toisin kuin torvimadot, kietoudu häirittäessä yhteen. Ketjukaiset lisääntyvät usein suvuttomasti silmikoimalla, jolloin palaset voivat jäädä toisiinsa hetkellisesti kiinni muistuttaen ketjua, joita voi joskus löytää kolmesta neljään kappaletta. Sukukypsinä ketjukaisia voi nähdä syksyisin, jolloin voi myös havaita vain yhden munan sisältäviä munakoteloita. Ketjukaisia tavataan Suomesta hieman yli 30 lajia. Torvimatoja tavataan sisä- ja murtovesissä, myös erittäin likaantuneissa vesissä. Ne ovat saaneet nimensä pohjasedimenttiin rakentamistaan putkista, joissa ne elävät. == Akvaariokäyttö == Tubifex-suvun torvimadot ovat suosittua kalanruokaa akvaarioharrastajien keskuudessa, vaikka eläviä matoja onkin nykyään varsin vaikea löytää akvaarioliikkeistä. Luonnosta pyydystetyt torvimadot tulevat rehevistä vesistä, kuten kunnallisten ja teollisten jäteveden käsittelylaitosten ojilta, missä ne elävät punaisina, kiemurtelevina yhdyskuntina. Ne voivat olla ihmisten ulostebakteerien saastuttamia. Tämän vuoksi luonnosta kerätyt torvimadot suositellaan puhdistettavan pitämällä niitä hitaasti virtaavan kylmän hanaveden alla. Torvimatoja myydään akvaariokalojen ruoaksi pakastettuina ja pakastekuivattuina. Kaikki kalalajit eivät myöskään pysty sulattamaan torvimatoja kunnolla, mutta ne käyvät silti välipaloiksi. == Lähteet == Luokka:Harvasukasmadot
Jättiläissaaren jätinkirkko

Jättiläissaaren jätinkirkko on Pohjois-Pohjanmaalla Muhoksella sijaitseva jätinkirkko. == Sijainti == Jätinkirkko sijaitsee Pirttijärvestä noin 1,5 kilometriä kaakkoon. Se on Sanginjoen eteläpuolisen suosaarekkeen korkeimmalla kohdalla. Se sijaitsee soisella alueella, kooltaan noin 200×400 metriä olevalla kivisellä kangassaarekkeella. Sinne johtaa Pirttijärven itäpuolelta pitkospuupolku. == Jätinkirkko == Saarekkeen korkeimmalla kohdalla on pyöristyneen suorakaiteen muotoinen kiviröykkiö, kooltaan noin 17×12 metriä. Siinä on kolmen metrin paksuiset, 50–80 senttimetriä korkeat vallit, joissa on aukot luoteispäädyn keskellä ja kaakkoispäädyn etelänurkassa. Sisätila on mitoiltaan 11×6 metriä. Jätinkirkko on rakentamisaikanaan sijainnut meren rannalla. Nykyään matkaa meren rantaan on noin 34 kilometriä. == Tutkimuksia == Jätinkirkolla ei ole suoritettu tarkempia tutkimuksia. Se on ollut mukana inventoinneissa vuonna 1985 (H. Taskinen) ja 2012 (Hans-Peter Schultz). == Lähteet == Luokka:Suomen jätinkirkot Luokka:Muhos Luokka:Pohjois-Pohjanmaan historia
Sharp X1

X1 on Sharp-yhtiön valmistama 8-bittisten tietokoneiden sarja, joka oli suosittu Japanissa. Sarjan tietokoneet julkaistiin vuonna 1982. Laitteessa ei ollut ROM-muistissa BASIC-ohjelmaa tai käyttöjärjestelmää vaan ne ladattiin tallennusmedialta kuten levykkeeltä. Tietokoneissa oli Sharpin valmistama Zilog Z80A suoritin. Ensimmäisissä malleissa oli 64 KB RAM-muistia, mutta myöhemmissä Turbo-malleissa muistia oli 128 KB. X1 oli seuraaja Sharp MZ- sarjalle. X1-sarjan seuraaja oli Sharp X68000. == Pelit == Tietokoneelle on julkaistu tunnettuja pelejä kuten: * Bomberman * Gradius == Lähteet == == Aiheesta muualla == * Luettelo Sharp X1 peleistä Luokka:Sharpin tietokoneet Luokka:Vuoden 1982 tietokoneet
Google Assistant

Google Assistant on Googlen kehittämä puheentunnistuksella toimiva virtuaaliavustaja. Se esiteltiin toukokuussa 2016 I/O 2016 -tapahtumassa. == Käyttö ja ominaisuudet == Google Assistant aktivoidaan sanomalla ”Okay Google”, ”OK Google” tai ”Hey Google”. Google Assistant osaa keskustella käyttäjänsä kanssa ja kääntää lauseita Google-kääntäjän avulla. Puhetunnistuksen avulla Google Assistant voi tehdä arkipäiväisiä asioita, kuten hakea tietoa internetistä, ajoittaa tapahtumia ja hälytyksiä, auttaa navigoinnissa, varata elokuvaliput, muuttaa käyttäjän laitteen asetuksia sekä näyttää tietoa käyttäjän Google-tililtä. == Saatavuus == Google Assistant oli aluksi saatavilla vain Googlen omille Pixel-puhelimille ja Google Home -älykaiuttimelle. Helmikuussa 2017 julkaistun Android Wear 2.0 -päivityksen myötä se tuli saataville myös Android Wear -älykelloille. Maaliskuussa 2017 Google Assistant tuli saataville myös joillekin kolmannen osapuolen Android- puhelimille, joiden käyttöjärjestelmä on Android 6.0 tai uudempi. Google Assistant tuki aluksi vain englannin, hindin ja saksan kieliä. Google Assistantin tuki älykellojen Wear OS 2 -käyttöjärjestelmälle päättyi 31.8.2023. == Katso myös == * Amazon Alexa * Apple Siri * ChatGPT * Tekoäly == Lähteet == == Aiheesta muualla == * Verkkosivut Luokka:Google Luokka:Android- sovellukset Luokka:Virtuaaliavustajat Luokka:Vuoden 2016 ohjelmistot
Fujitsu FM-7

FM-7 (lyh. Fujitsu Micro) on Fujitsun valmistama mikrotietokone. Tietokone suunniteltiin karsituksi versioksi aiemmasta FM-8 -mallista. Tietokoneessa on kaksi kappaletta Fujitsun valmistamaa MBL 68B09 suoritinta, joka perustuu Motorola 6809 suorittimeen.Laitten kellotaajuus oli 2 MHz, video-RAM:n määrä oli 48 kilotavua ja ROM-muistia oli 44 kilotavua. FM New 7 on vuonna 1984 esitelty päivitysmalli. FM77AV on vuonna 1985 julkaistu kehittyneempi malli. == Lähteet == == Aiheesta muualla == * FM-7.com * Tietokone Fujitsun sivuilla Luokka:Mikrotietokoneet Luokka:Fujitsu Luokka:Vuoden 1982 tietokoneet
Kilvenkupura

thumb|Thorsbergistä, nykyisen Saksan alueelta suosta löydettyjä kilpiä, joissa on pronssinen kupura. Kilvenkupura on kilven keskellä käytetty käden suoja. Tasapainon vuoksi käden on parasta pitää kilvestä kiinni läheltä pintaa, jolloin kilpiin on tehty reikä, jossa kahva (käsirauta) sijaitsee. Tällöin käden suojaamiseksi on tarvittu suoja. Vanhoissa puusta valmistetuissa kilvissä kupura on tehty joko puusta tai metallista. Metallisia kupuroita on muinaismuistoissa säilynyt varsin paljon. Kupuralle on tyypillistä varsin monimuotoinen muotoilu ja koristelu. ==Suomalaiset kilvenkupurat== Suomesta löydetyt kilvenkupurat ovat olleet rautaisia. Poikkeuksena on Piikkiön Koskenhaasta löytynyt piikkilakinen pronssikupura. Samassa löydössä oli myös kädensijan pronssihela. Osat ovat kuuluneet aikansa hienoon nahkapeitteeseen ja pronssireunaiseen korukilpeen. Ne on ajoitettu noin 200-luvulle ja valmistettu ilmeisesti Böömissä.Unto Salo, Pronssikausi ja rautakauden alku, teoksessa ==Lähteet== == Aiheesta muualla == Luokka:Sotilaalliset suojavarusteet Luokka: Suomen muinaisjäännökset
Lentokonejänkä (Rovaniemi)

Lentokonejänkä on suoalue Rovaniemellä, noin 13 kilometriä Rovaniemen keskustasta länteen. Jängällä on sodassa kaatuneiden, haavoittuneiden ja loukkaantuneiden lentäjien kunniaksi vuonna 2003 pystytetty muistomerkki. == Nimi == Jängän nimi on peräisin Lapin sodan ajoilta. Paikalla tapahtui 15. lokakuuta 1944 Junkers Ju 88 -koneen (JK-263) maahansyöksy, kun saksalaisten ilmatorjunta osui siihen Rovaniemen lentokentän yllä. Sähköttäjä, kersantti Onni Luumi, ja tähystäjä, kornetti Rainer Leheskivi, hyppäsivät koneesta laskuvarjolla. Lentomestari Osmo Metsola ja vänrikki Untamo Siivonen tekivät koneella pakkolaskun. He selvisivät, kun taas hypänneistä Leheskivi menehtyi ja Luumi katosi. Paikallisen tiedon mukaan valvontakomissio vei sodan jälkeen pudonneen koneen osia Neuvostoliittoon. Kerrotaan myös, että paikalliset tyhjensivät pudonneen koneen tankit ja käyttivät kerosiinilla puimakonetta vuosien ajan. == Lähteet == Luokka:Rovaniemen luonto Luokka:Suomen suot
Lentokonejänkä

Lentokonejänkä voi tarkoittaa ainakin seuraavia paikkoja: * Lentokonejänkä (Rovaniemi) * Lentokonejänkä (Kittilä) * Lentokonejänkä (Inari)
Bixby

Bixby on Samsungin kehittämä puheentunnistuksella toimiva virtuaaliavustaja. Se esiteltiin maaliskuussa 2017 yhdessä Samsung Galaxy S8 -puhelimen kanssa. == Historia == Samsung alkoi kehittää Samsung Galaxy S8:aa varten uutta virtuaaliavustaja S Voicen tilalle. Samsung ei halunnut käyttää Galaxy S8:ssa valmista Googlen tekemää virtuaaliavustajaa, sillä se pyrki oman virtuaaliavustajansa avulla yhdistämään kaikki kuluttajien älykkäät laitteet. Marraskuussa 2016 huhuttiin Samsungin kehittämän virtuaaliavustajan nimen olevan Bixby, minkä Samsung vahvisti maaliskuussa 2017. Samsung esitteli Bixbyn 21. maaliskuuta 2017 pitämässään lehdistötilaisuudessa hieman ennen Galaxy S8:n julkistusta. Samsung ei ehtinyt käyttää syksyllä 2016 ostamaansa teköälyteknologiaan keskittynyttä Viv Labsia Bixbyn kehityksessä, mutta se pyrkii käyttämään Vivsin teknologiaa Bixbyn kehityksessä. Bixby tuli ensimmäisenä käyttöön Galaxy S8:ssa. == Käyttö == Bixby toimii puheohjauksella tai kosketuksella. Samsung Galaxy S8:ssa on erillinen Bixby-näppäin Bixbyn käynnistämiseksi. Bixby pyrkii opettelemaan käyttäjänsä älypuhelimen käyttötapoja ja nopeuttamaan puhelimen käyttöä. Sitä ei voi Google Assistantin tavoin käyttää hakukoneena. Samsung integroi Bixbyn kaikkiin Galaxy S8:n mukana toimitettaviin sovelluksiin. Samsung lupasi Bixbyä esitellessään julkaista työkalut Bixby-tuen lisäämiseksi muihinkin sovelluksiin. Bixby Home näyttää käyttäjälleen tietoa Google Now'n tyylisissä korteissa. Bixby Vision -niminen ominaisuus osaa tunnistaa paikkoina, esineitä ja asioita puhelimen kameralla. == Lähteet == == Aiheesta muualla == * Verkkosivut Luokka:Samsungin ohjelmistot Luokka:Android-sovellukset Luokka:Virtuaaliavustajat Luokka:Vuoden 2017 ohjelmistot
Mustaperän kivikautinen talo

Mustaperän kivikautinen talo on Pohjois-Pohjanmaalla Taivalkoskella sijaitseva kivikautisen asuinrakennuksen jäännös. Se löydettiin vuonna 2010 tehdyssä inventoinnissa. Talo sijaitsee Mustaperän etelärannalla noin 28 kilometriä Taivalkosken keskustasta itään. Se on Kylmäluoman retkeilyalueella ja sen ohi kulkee retkeilyalueen polku. Paikalla on noin 14×6,2 metrin kokoinen suorakaiteen muotoinen lounais-koillissuuntainen painauma, jonka syvyys on noin 50–70 senttimetriä. Painauman viereisen kaatuneen puun alta löytyi palaneita kiviä, kvartsi-iskoksia sekä palanutta luuta. Luusta tehdyn radiohiiliajoituksen mukaan paikalla on ollut asutusta noin 6 200 vuotta sitten. == Lähteet == Luokka:Kivikausi Suomessa Luokka:Suomen muinaisjäännökset Luokka:Taivalkoski Luokka:Pohjois-Pohjanmaan historia
John A. List

John August List (s. 25. syyskuuta 1968) on yhdysvaltalainen taloustieteilijä ja taloustieteen professori (Kenneth Griffin Distinguished Service Professor of Economics) Chicagon yliopistossa.Listin CV Viitattu 1.4.2017 List on erikoistunut kenttäkokeiden (engl. field experiment) soveltamiseen taloustieteellisten kysymysten tutkimuksessa. ==Lähteet== ==Aiheesta muualla== * John Listin kotisivu * John Listin tutkimukset IDEASissa Luokka:Yhdysvaltalaiset taloustieteilijät Luokka:Vuonna 1968 syntyneet Luokka:Elävät henkilöt
Skaftung

Skaftung on kylä Kristiinankaupungissa Pohjanmaalla. Se kuului Siipyyn kuntaan ennen tämän yhdistämistä Kristiinankaupunkiin vuonna 1973. Skaftung mainittiin ensimmäistä kertaa jo vuonna 1479, jolloin tilallinen Pehr Ingeualsson Skaptwagasta mainittiin tukholmalaisessa oikeuspöytäkirjassa. Moni asukas muutti Skaftungista Amerikkaan vuosien 1880 ja 1930 välillä – tänä aikana Skaftungin jätti jopa 1 000 ihmistä. Postinumeroalueella 64480 Skaftung oli vuonna 2013 yhteensä 265 asukasta. Skaftungiin rakennettiin seudun ensimmäinen kirkkorakennus jo 1400-luvulla. Nykyään jumalanpalvelukset pidetään Siipyyn kirkossa, mutta Skaftungissa on yhä edelleen aktiivista vapaakirkollista toimintaa. == Lähteet == Luokka:Siipyyn kylät Luokka:Pohjanmaan maakunnan entiset taajamat
Mark King (snookerpelaaja)

Mark King (s. 28. maaliskuuta 1974 Romford, Englanti) on englantilainen snooker-ammattilainen. Hän aloitti ammattiuransa vuonna 1991, ja hänen korkein ranking-sijoituksensa on 11. vuodelta 2002–2003. King voitti ensimmäisen ranking-turnauksen marraskuussa 2016 oltuaan edellisen kerran ranking- turnauksen finaalissa vuonna 2004, ja oltuaan snookerammattilaisena 25 vuotta. Northern Ireland Openin finaalissa King voitti Barry Hawkinsin freimein 9-8 ja 70 000 puntaa.http://www.bbc.com/sport/snooker/38045803http://www.eurosport.com/snooker/irish- open/2016-2017/mark-king-wins-northern-ireland-open-in-dramatic-final-against- barry-hawkins_sto5955713/story.shtml == Lähteet == * Mark King World Snooker. Viitattu 2.4.2017. Luokka:Englantilaiset snookerpelaajat Luokka:Vuonna 1974 syntyneet Luokka:Elävät henkilöt
NEC PC-8001

NEC PC-8001 on NEC-yhtiön vuonna 1979 julkaisema mikrotietokone. Tietokone oli NEC-yhtiön ensimmäinen henkilökohtainen tietokone. Kazuya Watanabe johti PC-8001:n ja sitä edeltäneen vuonna 1976 julkaistun NEC TK-80:n kehitystä. Tietokone oli modulaarinen mikrotietokonejärjestelmä, johon sai useita laajennuksia ja oheislaitteita. NEC:n mukaan PC-8001 kattoi 45% japanilaisista markkinoista aikana, jolloin NEC ja Sharp MZ kilpailivat. Suoritin on Zilog Z80-yhteensopiva uPD780c-1, RAM-muistia on 16 KB (laajennettavissa 32 KB ja 64 KB asti). == Lähteet == Luokka:Mikrotietokoneet Luokka:NEC Luokka:Vuoden 1979 tietokoneet
Ahdenkallio

Ahdenkallio on Hyvinkään kaupunginosa. Se sijaitsee noin kaksi kilometriä ydinkeskustasta koilliseen ja rajautuu lännessä Mustamännistön ja Tehtaan kaupunginosiin sekä etelässä Tanssikallioon. Varsinainen Ahdenkallion kaupunginosa ei ulotu maaseutualueelle, joka perinteisesti on tunnettu kyseisellä nimellä ja joka on tunnettu muun muassa Ahdenkallion kartanosta. Ahdenkalliota palvelee Hyvinkään Liikenteen bussilinja numero 2. ==Lähteet== Luokka:Hyvinkään kaupunginosat
Sharp MZ

Sharp MZ on Sharp-yhtiön mallisarja henkilökohtaisia tietokoneita. Mallisarjan ensimmäinen tietokone on vuonna 1978 esitelty MZ-80K. Malli julkaistiin euroopassa vuonna 1979. Tietokone valtasi puolet japanilaisista markkinoista.Laitteen kellotaajuus oli 2 Mhz ja video-RAMia oli 1 kilotavu. Mallimerkintä tulee sanasta Micro ja Z-80 suorittimesta, jota tietokoneessa käytetään. MZ-700 -sarja korvasi MZ-80 -sarjan vuonna 1982. MZ-800 -sarja (nimellä MZ 1500 Japanissa) oli seuraaja MZ-700 -sarjalle. thumb|right|Sharp MZ-721 tietokone Helsingin Tietokone- ja pelikonsolimuseossa. MZ-2500 -sarjassa oli Zilog Z80B suoritin. == Lähteet == == Aiheesta muualla == * Overview of the SHARP MZ-series * Sharp Users Club Luokka:Sharpin tietokoneet Luokka:Vuoden 1978 tietokoneet
Rob Taylor

Robert ”Rob” Taylor (s. 23. huhtikuuta 1959 Deddington, Oxfordshire)OldRacingCars.com on brittiläinen Haas Formula 1 -tallin tekninen johtaja. Taylor on toiminut vuodesta 2016 Haas-tallin teknisenä johtajana. Aiemmin hän työskennellyt muun muassa Benetton, Ferrari, Arrows, Jaguar, Red Bull ja McLaren -talleissa. == Lähteet == Luokka:Formula 1 -tallien työntekijät Luokka:Brittiläiset henkilöt Luokka:Vuonna 1959 syntyneet Luokka:Elävät henkilöt
SC-3000

SC-3000 on Segan valmistama mikrotietokone, joka perustuu SG-1000 pelikonsolin tekniikkaan. Tietokone on julkaistu vuonna 1983 Japanissa. Tietokonetta ei voi käyttää ilman ROM-moduulia, jossa ajettava ohjelma sijaitsee. Tietokoneesta julkaistiin parannettu SC-3000H -malli. Samaa tietokonetta on myyty myös Yeno- brändillä. == Lähteet == Luokka:Mikrotietokoneet Luokka:Sega Luokka:Vuoden 1983 tietokoneet
Tony Drago

Tony Drago (s. 22. syyskuuta 1965) on maltalainen entinen snooker- ammattilainen ja nykyinen poolin pelaaja. Hän saavutti snookeruransa aikana yhdesti 147 pisteen maksimibreikin. ==Lähteet== * http://worldsnooker.com/players/tony-drago Luokka:Maltalaiset snookerpelaajat Luokka:Vuonna 1965 syntyneet Luokka:Elävät henkilöt
Tampereen postitalo

Tampereen postitalo on Tampereen pääpostiksi 1970-luvun alussa valmistunut rakennus. Joissakin lähteissä talon valmistumisvuodeksi mainitaan 1972, mutta postimuseon mukaan talo on valmistunut jo 1971. Postimuseon tietojen mukaan yleisöpalvelu muutti taloon vuoden 1971 elokuussa ja postinkäsittely samana vuonna ennen jouluruuhkaa. Valmistuessaan talon postinkäsittely edusti uusinta tekniikkaa muun muassa elektronisella muistilla varustettuine postinkäsittelykoneineen. Talo sijaitsee Kyttälän kaupunginosassa osoitteessa Rautatienkatu 21. Sen lähialueella ovat Hämeenkadun ja Tampereen rautatieaseman valtakunnallisesti arvokkaat rakennetut kulttuuriympäristöt. Arkkitehti Veikko Malmion suunnittelema rakennus edustaa tyyliltään betonibrutalismia. Sen seinät ovat punaista väribetonia, ja myös rakennuksen aidat ja rampit ovat betonia. Talon pääovi sijaitsee Rautatienkadun puolella talon kaksikerroksisessa osassa, jossa alun perin sijaitsi postisali. Kaksikerroksisessa osassa entisen postisalin kohdalla on oktaedrimaisten kattoikkunoiden sommitelma. Talon huomattavampi yhdeksänkerroksinen eteläjulkisivu on Posteljooninpuiston yli Tampereen rautatieasemalle päin. Eteläjulkisivulla olevien sivusisäänkäyntien kulkuväylä on kahden kerroksen korkuisten ulokepalkkien tukemien betonipylväiden suojissa. Vuonna 2012 postitalon kanssa saman korttelin itäreunaan valmistui Cumulus-hotelli, joka on vuodesta 2015 ollut Holiday Inn -ketjun hotelli. Tampereen pääposti siirtyi vuonna 2016 Tullintorille. Tammikuussa 2016 alkoi rakennushanke, jossa korttelin Rautatienkadun puoleiselle laidalle, kaksikerroksisen osan tilalle, rakennettiin 85 uutta asuntoa ja noin 1 000 neliömetriä uutta liiketilaa sisältävä yhdeksänkerroksinen rakennus. Samalla kehitettiin ja saneerattiin 2 500 neliömetriä postitalon nykyisiä liike- ja muita tiloja. Lemminkäisen toteuttama projekti valmistui loppuvuodesta 2017. Postitalon sisätiloja on voimakkaasti muutettu jo aiemmin, kun esimerkiksi postisali on jaettu väliseinin erillisiksi liiketiloiksi. ==Aiemmat postitalot== Tampereen ensimmäinen posti- ja lennätintalo rakennettiin Finlaysonin tehdasalueelle vuonna 1867. Hämeenkadulle valmistui uusi postitalo vuonna 1927. Ensimmäinen postitalo on nykyisin asuinkäytössä, Hämeenkadun rakennus puolestaan ravintola- ja toimistokäytössä. == Lähteet == Luokka:Tampereen rakennukset ja rakennelmat Luokka:Kyttälä Luokka:Suomen postitalot
Da Capo (albumi)

Da Capo on yhdysvaltalaisen psykedeelisen rockyhtye Loven toinen studioalbumi, joka julkaistiin loppuvuodesta 1966. Albumi erottuu yhtyeen tuotannosta kappaleen ”Revelation” ansiosta, sillä se kestää melkein 19 minuuttia ja täyttää koko albumin B-puolen. Lisäksi albumi sisältää yhtyeen kaupallisesti menestyneimmän singlen, proto-punk -kappaleen ”7 and 7 Is”, joka nousi Billboard Hot 100 -singlelistan sijalle 33. Albumi nousi Yhdysvaltain albumilistalla parhaimmillaan sijalle 80. huhtikuussa 1967, pysytellen listalla kaikkiaan 11 viikkoa. Vaikka albumi on jäänyt hieman yhtyeen seuraavan albumin, Forever Changesin varjoon, se on myös saanut osakseen arvostusta niin kriitikoilta kuin muusikoilta. Albumi valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään. Kuuluisa rock-muusikko Alice Cooper on maininnut albumin yhdeksi suosikeistaan. == Kappaleet == * Kaikki kappaleet kirjoittanut Arthur Lee, ellei toisin mainita. A-puoli # # # # # # B-puoli # * == Kokoonpano == * Arthur Lee - laulu, huuliharppu, kitara, rummut, lyömäsoittimet * Bryan MacLean - rytmikitara, laulu * Johnny Echols - kitara, laulu kappaleessa ”Revelation” * Ken Forssi - bassokitara * Alban "Snoopy" Pfisterer - urut, cembalo, rummut kappaleessa ”7 and 7 Is” * Michael Stuart - rummut, lyömäsoittimet * Tjay Cantrelli - saksofoni, huilu == Lähteet == Luokka:Vuoden 1966 albumit Luokka:Loven albumit
Postitalo (täsmennyssivu)

Postitalo on Helsingin keskustassa sijaitseva Posti- ja telelaitoksen entinen pääkonttori. Muita postitaloja: * Eckerön posti- ja tullitalo * Joensuun postitalo * Tampereen ensimmäinen postitalo * Tampereen postitalo * Tampereen vanha postitalo * Turun postitalo * Turun vanha postitalo * Viipurin postitalo
Presbyornis

Presbyornis on sukupuuttoon kuollut sorsalintujen suku. Se sisältää kaksi yksiselitteisesti hyväksyttyä lajia; hyvin tunnettu P. pervetus ja paljon huonommin tunnettu P. isoni. P. pervetus oli suunnilleen hanhen kokoinen ja muotoinen, mutta sillä oli pidemmät jalat; P. isoni, tunnetaan muutamista luista, oli paljon suurempi, yli joutsenen koon. Muita epävarmemmin tähän sukuun luettuja fossiileja tunnetaan myös. == Kuvaus == Presbyornis oli yksi ensimmäisistä sorsalinnuista. Se oli pitkäjalkainen ja –kaulainen lintu, ja niin kevytrakenteinen että sitä aluksi pidettiin flamingona. Se uudellenluokiteltiin myöhemmin sorsalinnuksi, kun huomattiin sen pään ja nokan sorsamaiset piirteet. Useiden fossiililöytöjen perusteella Presbyorniksen uskotaan mahdollisesti eläneen matalien järvien reunoilla. Se käytti leveää, litteää nokkaansa ruoan (pienten eläinten ja kasvien) suodattamiseen vedestä puolisukeltajien tapaan. == Fossiilit == Fossiiliaineisto sisältää useita kokonaisia luurankoja Green River -kerrostumasta (varhaiselta eoseenilta).Wetmore, Alexander 1926. Fossil birds from the Green River Deposits of Eastern Utah. Annals of the Carnegie Museum 16: 391-402. Tämä viittaa siihen että nämä linnut pesivät yhdyskuntina, samaan tapaan kuin useat yhdyskunta-pesivät vesilinnut tai kahlaajat nykyään. Tämän linnun lajeja on myös löydetty Marylandista, Utahista, Englannista,Dyke, Gareth J. 2001. The fossil waterfowl (Aves: Anseriformes) from the Eocene of England. American Museum Novitates 3354: 1-15. ja Mongoliasta.Kurochkin, Evgeny N; Dyke, Gareth J. & Karhu, Alexandr A. 2002. A new Presbyornithid bird (Aves, Anseriformes) from the late Cretaceous of southern Mongolia. American Museum Novitates 3386: 1-11. Fossiileja säilytetään Smithsonian-instituutissa, Natural History Museumissa, Lontoossa, ja KUVP:ssa. == Katso myös == *Confuciusornis *Ichthyornis == Lähteet == * * === Viitteet === == Aiheesta muualla == * Presbyorniksen rekonstruktio Luokka:Esihistorialliset linnut Luokka:Sorsalinnut
Luonnollinen järvi

Luonnollinen järvi on termi, jolla tarkoitetaan sellaista järveä, joka ei ole tekojärvi. Yhdysvaltain viranomainen EPA on määritellyt sille kolme edellytystä. Luonnollinen järvi on painauma, johon laskee ainakin yksi vesiuoma ja josta voi laskea vesiuoma ja joka on muodostunut vesiuoman laajentumaan tai sen muodostaa luonnollinen este tai sellaisen luonnolliseen painaumaan, joka ei ole syntynyt maanpinnalla olevan vesiuoman osaksi. Määritelmästä on poistettu siinä aikaisemmin ollut kokoraja.Federal Register 1977 42 sivu 37130 == Lähteet == Luokka:Järvet
Dô

Dô on Nigerjoen tulvajärvi Malissa. Se sijaitsee Nigerin sisämaasuiston itäreunalla Timbuktun alueen Gourma-Rharousin piirissä. Dôta ruokkii Niangayejärvestä Bambara Maoundén ohi johtava 11 kilometriä pitkä kanava, jonka täyttyminen edellyttää noin 800 miljoonan kuutiometrin vesimäärää Niangayessa. Järven pituus on noin 18 ja leveys keskimäärin kahdeksan kilometriä.Monographie, s. 14. Sen pinta-ala on suurimmillaan 125 neliökilometriä, vesimäärä enimmillään 800 miljoonaa kuutiometriä ja suurin syvyys 9,5–10 metriä. Kun Dôn vesimäärä saavuttaa 600 miljoonan kuutiometrin rajan, se laskee seitsemän kilometriä pitkän Fakon kanavan kautta Garoujärveen. Järvi on täyttynyt vain voimakkaiden tulvavuosien aikana, ja se kuivui kokonaan vuonna 1972Monographie, s. 17.. Nigerjoen tulvien heikennyttyä se on ollut pitkän aikaa kokonaan kuivana. ==Lähteet== * ===Viitteet=== Luokka:Malin järvet Luokka:Nigerin vesistö
Unelmien prinssi

Unelmien prinssi tai Satuprinssi on arkkityyppinen fiktiivisissä tarinoissa esiintyvä perushahmo. Unelmien prinssi on tarinoissa mieluisa kosija, joka täyttää rakastettunsa kaikki unelmat. Hän on hurmaava ja poikkeuksellisen puoleensavetävä. Unelmien prinssi on yleinen vakiohahmo kansansaduissa (esim. Prinsessa Ruusunen tai Tuhkimo), joissa hän tarinan lopussa pelastaa ahdinkoon joutuneen sankarittaren – neidon pulassa. Perinteinen unelmien prinssi esitetään heteroseksuaalisen naisen prototyyppisenä ja ihannoituna romanttisena kumppanina, ja usein – joskaan ei aina – hänessä henkilöityvät kuvitteellisiin prinsseihin liitetyt luonteenpiirteet, kuten rohkeus ja ritarillisuus. Nykyisin hahmo ei ole enää kovin suosittu. Sen sijalle on usein tullut kieroutunut versio unelmien prinssistä, pinnallisesti hurmaavasta henkilöhahmosta, joka osoittautuu lopulta itsekkääksi ja epämiellyttäväksi. == Populaarikulttuurissa == === Elokuvissa === * Elokuvasarjassa Shrek Unelmien prinssi on nimeltään Prinssi Uljas ja hän on Hyvän haltijattaren poika. Elokuvassa Shrek 2 Haltijatar on elokuvan antagonisti, ja yrittää saada prinsessa Fionan Uljaan vaimoksi kiristämällä Fionan isää kuningas Haroldia. Elokuvassa Shrek kolmas Uljas on elokuvan antagonisti, ja yrittää valloittaa muiden satupahisten kanssa valtakunnan ja tappaa Shrekin. == Lähteet == Luokka:Perushahmot Luokka:Miesten nimitykset Luokka:Ritarillisuus
Vesilintu

Vesilintu on usein metsästykseen liittyvässä sekä yleisessä sanankäytössä esiintyvä nimitys, joka ryhmittää joitakin lintuja, jotka elävät makeassa vedessä tai lähellä sitä. Nimitys viittaa täten lähinnä linnun elintapoihin ja liittyy hyvin vähän eläinten taksonomiaan. Tyypillisiä vesilintuja ovat sorsalintujen lahkoon kuuluvat lajit, kuten Suomessa metsästettävät sinisorsa, tavi, telkkä, metsähanhi, merihanhi, haapana, jouhisorsa, heinätavi, lapasorsa, tukkasotka, haahka, alli, isokoskelo sekä tukkakoskelo. Suomessa yli puolet vesilintulajeista on luokiteltu kansallisesti uhanalaiseksi ja jotkut ovat myös maailmanlaajuisesti uhanalaisia. == Katso myös == *Merilintu == Lähteet == == Aiheesta muualla == * Vesilintujen metsästys riistainfo Luokka:Linnut Luokka:Metsästys
Made in India

Made in India on Intialaisen laulaja Alisha Chinain studioalbumi. Se julkaistiin vuonna 1995. == Kappaleet == # Made in India # Lover Girl # Dil # Tu Kahaan # Ek Baar Do Baar # Aajaa # Mere Saath # Oo La La # Dhadkan # Made in India (Remix) # De De Luokka:Vuoden 1995 albumit Luokka:Intialaiset musiikkialbumit Luokka:Popalbumit
Glutaredoksiini

Glutaredoksiini on monissa eliöissä esiintyvä pelkistimenä toimiva proteiini. Se osallistuu hapetus-pelkistysreaktioihin muun muassa DNA:n synteesiin tarvittavien deoksiribonukleotidien biosynteeseissä ja haitallisten peroksidien pelkistämiseen. Glutaredoksiinia tavataan niin esi- kuin aitotumaisissakin soluissa. Se on yhdessä glutationin ja glutationireduktaasin kanssa osa niin kutsuttua glutationisysteemiä. ==Rakenne ja toiminta== Molekyylimassaltaan glutaredoksiini on pienehkö proteiini, tyypillisesti noin 10-24 kDa. Bakteereilla on proteiinista tyypillisesti vain yksi isoformi, mutta nisäkkäille isoformeja on useampia. Esimerkiksi ihmisellä on neljä glutaredoksiinin isoformia. Glutaredoksiini on sitoutuneena glutationiin. Glutataredoksiinin tehtävänä soluissa on pelkistää muiden proteiinien hapettuneita kysteiiniaminohappojen välille muodostuneita disulfidisidoksia vapaiksi tioliryhmiksi. Pelkistettäviä proteiineja ovat muun muassa ribonukleotidireduktaasi ja peroksiredoksiinit. Glutaredoksiini voi myös pelkistää hapettuneen askorbiinihapon pelkistyneeksi muodoksi. Proteiinin aktiivisuuden kannalta tärkeä neljän aminohapon muodostama aminohapposekvenssi on järjestyksessä kysteiini, proliini, tyrosiini ja kysteiini. Glutaredoksiinin toimintamekanismi perustuu siihen, että se korvaa kysteiiniaminohapot toisen hapettuneen proteiinin rikkisillasta. Tämä tapahtuu vaiheittain, jolloin ensin muodostuu rikkisilta glutaredoksiinin ja toisen proteiinin välille ja tämän jälkeen glutaredoksiinin toinenkin aktiivinen kysteiiniaminohappo korvaa alkuperäisen proteiinin rikkisillassa. Näin glutaredoksiini hapettuu ja alkuperäinen proteiini pelkistyy. Rakenteeltaan ja toiminnaltaan glutaredoksiini muistuttaa tioredoksiinia. Toisin kuin tioredoksiinin tapauksessa glutaredoksiinille ei ole spesifistä entsyymiä, joka pelkistäisi hapettuneen glutaredoksiinin jälleen aktiiviseksi muodoksi. Sen sijaan glutaredoksiiniin sitoutunut glutationi tekee tämän. Glutationireduktaasi pelkistää tässä reaktiossa muodostuneen hapettuneen glutationin. ==Lähteet== Luokka:Proteiinit
Citizens!

Citizens! on brittiläinen indie rock -yhtye, joka perustettiin Lontoossa vuonna 2010. Yhtyeen jäsenet ovat Tom Burke (solisti), Thom Rhoades (kitara), Martyn Richmond (basso), Lawrence Diamond (koskettimet) ja Mike Evans (rummut). Citizens! julkaisi debyyttialbuminsa Here We Are vuonna 2012. True Romance -kappaleen musiikkivideo, jonka on ohjannut We Are From L.A., on voittanut useita palkintoja kuten vuoden 2013 Fubiz Award for the Best Music Videon. == Julkaisut == === Albumits === Vuosi Nimi 2012 Here We Are * Julkaistu: 28. toukokuuta 2012 (Iso-Britannia/EU), 9. lokakuuta 2012 (Yhdysvallat) * Formaatti: CD, LP ja digitaalinen lataus 2015 European Soul * Julkaistu: 13. huhtikuuta 2015 * Formaatti: CD, LP ja digitaalinen lataus === EP:t === Vuosi Nimi 2012 Caroline EP * Julkaistu: 29. toukokuuta 2012 * Formaatti: digitaalinen lataus * Julkaistu vain Yhdysvalloissa === Singlet === Vuosi Nimi 2011 True Romance * Formaatti: 7", digitaalinen lataus * Julkaistu: 19. joulukuuta 2011 2012 Reptile * Formaatti: 7", digitaalinen lataus * Julkaistu: 16. huhtikuuta 2012 2012 Caroline * Formaatti: digitaalinen lataus * Julkaistu: 2. heinäkuuta 2012 == Lähteet == Luokka:Brittiläiset indie rock -yhtyeet Luokka:Brittiläiset vaihtoehtorockyhtyeet
BLU Products

BLU Products on yhdysvaltalainen tietotekniikkayhtiö, joka valmistaa Android- ja Windows Phone -puhelimia BLU-brändin alla. Sen nimi tulee sanoista ”Bold Like Us”. BLU Productsin kotipaikka on Miamissa. Vuonna 2016 yhtiö oli Yhdysvaltojen kuudenneksi suurin matkapuhelinvalmistaja. == Lähteet == == Aiheesta muualla == * Verkkosivut Luokka:Yhdysvaltalaiset tietotekniikkayhtiöt Luokka:Matkapuhelinvalmistajat